Universis præsentes litteras inspecturis, officialis curiæ Varziacensis salutem in Domino. Noveritis quod foram Johanne Asini de Caritate clerico a jurato nostro et a nobis quoad sequentia audienda specialiter destinato, constituti Johannes dictus de Lueto, Gaufridus et Regnaudus fratres et domicelli sui juris ut dicebant et in ætate legitima constituti, recognoverunt publice et in jure coram dicto jurato certi, providi et consulti se diligenti deliberatione previa vendidisse et venditionis titulo imperpetuum quictavisse priori et conventui Belli Larrici carturiensis (sic) ordinis, Autissiodorensis diocesis pro sexaginta solidis turones. Suis quictis et jam sibi solutis in pecunia numerata ab emptoribus supradictis, et de quibus dictos emptores et eorum successores coram dicto jurato imperpetuum quictaverunt sex denarios censuales annuatim, laudas et ventas portantes, quos se haberet dicebant sitos scilicet: duos super terram, Seguini de Mannayo filio quondam Guinandi de Mannayo, quos idem Seguinus habere dicitur in territorio de Auvoyns, juxta nemus monachorum dicti loci ex una parte et terram Guidonis de Naaloy ex alia, et alios quatuor denarios censuales quos dicti fratres se habere dicebant super terris monachorum dicti loci sitos in dicto territorio de Auvoyns quos dicti monachi a Gaufrido de Montz habuerant ut dicebant. Promittentes dicti venditores fide in manu dicti jurati præstita corporali, et sub obligatione omnium bonorum suorum, et per stipulationem solemnem et ex pacto quod contra venditionem et quictationem prædictas, sen contra aliquid præmissorum per se vel per alium in futurum non venient ullo modo, imo per eamdem fidem promisserunt (sic) quilibet eorum per se et in solidum, dictos sex denarios censuales cum laudis et ventis, si qua fuerint ipsis emptoribus et eorum successoribus garentire et deffendere propriis suis sumptibus in judicio et extra, ad usus patriæ erga omnes liberos ab omni censu feodali retroseo (sic) rediventia et omni servitio et etiam servitute, ac per dicta damna eisdem reddere, quæ et quas propter deffectum hujusmodi incurrerent vel haberent, volentes et concedentes, quod si ausu temerario contrarie præsumpserint, ut omnis adhitus indicis ecclesiasticus et forenssis (sic) sibi tanquam fidei transgressori penitus denegetur, se et hæredes suos cum omnibus bonis suis coram dicto jurato quoad hæc obligando, renuntiantesque in hoc facto venditores prædicti sub præstitæ fidei nexione exceptioni non numeratæ et non habitæ pæcuniæ, ac spei etiam summandæ, exceptioni fori de dolo, actioni in factum, conditioni sine causa et ob causam deceptioni, ultra medietatem justi pretii et specialiter exceptioni minoris ætatis, tutelæ, curæ sen potestatis alienæ, et omni alii actioni et exceptioni facti et juris, rei vel personæ cohærenti, omnique juris auxilio et beneficio canonici et civilis, ac etiam omnibus hiis quæ contra præsentes litteras et factum hujusmodi possent obici sive dici, jurisdictioni nostræ et successorum nostrorum quoad hoc se et hæredes suos ubicumque se transferant supponendo. In cujus rei testimonium nos ad relationem dicti jurati qui nobis omnia præmissa retulit viva voce et cui fidem adhibemus quoad hoc pleniorem, sigillum nostrum præsentibus litteris duximus apponendum. Datum anno Domini Millesimo ducentesimo septuagesimo quarto, mense martio.